Issalen iY d-ittawḍen tineggura yagi si tmurt macci d wid id-ittaran asirem. Ala ayen n dir is id-gellun. Ala ayen ur aY nehwi iY d-ssawaḍen. Kan akka ad nsel atan ittwaṭef wa. Kan akka atan ittwarez wihin. Imdebren n umussu n MAK yiwen yiwen isen ttandin. Ipulisen, ulac amek ur wwiten ara akken ad ten kemcen. Macci d tikkelt is-kren i Vuâziz maca d medden, itezzin fell-as, i t ittḥudrn.
Maca xas akken, ttwaṭfen yagi kra imeYnasen d imdebren n MAK. Ama d Vuâziz ama d Ḥucin Azem. Aṭas yid-sen wid id-izerven si tegrurin n lkumisaryat. Myal tikkelt kif kif. Ipulisen zgan sseqsayen deg sen Yef kra n temsal ur nelli am: anda ten imrigen nwen? Ayen i terram ad tessekrem ṭṭrad? Maca iseqsiyen n wayen illan am timunent d izerfan n uYlan aqyali neY tudart di tlelli ulac. Gguman ad ten-id yali wawal Yef tidett d wayen illan. Ayen? Acku ulamek ara tefreḍ iṭij s uYerval. Tilufa vanent, tikli n uYref aqvayli ar tlelli ines yiwen ur izmir ad tt-iṛez.
Tella daYen tugdi. Imi tidyanin agi smektayent-ed d irevraven n 91 ur uḥtamen. Qemḍen fell-asen amrar u ullin s adrar. ZiYen Yur-sen imrigen d wid iḥezmen ivegsen u iḥrejjen i umennuY. Ccama n wassen tettwasmendef assa. DYa, am akken tḍerru myal tikkelt, d Aqvayli ara iselken ar tagara. Tura nutni Yillen amussu n MAK ara ittsenni imrigen d teẓwitin di tudar. Annaren n wid ittḥezzimen ar umennuY ccuren. Imi nutni nummen takriḍt, nummen cwal Yillen medden ak am nutni. Maca nutni tekka yasen-d seg zar d usYan. Nekni si zik nferru timsal s wawal d uskasi u d ata i Yef d-llan tejmayin. Dagi i nemgara-d nekni d nutni. S yagi i nuY ivardan imgaraden.
Tura akken nevYu netti taluft, akken nevYu nsemmi as, tidett aql-aY mazal neḥsel gar tuccar n wid iY iYucen, ur aY nettqadar u aY d-nwala d wid yuklalen udem. Mazal ad ttwaḥevsen imeYnasen nneY mazal amennuY Yezzif uvrid-is. Acku wid iYilen ad fren iṭij s uYerval ur fessus umsefhem d umtawi yid-sen. Ma illa nunef asen am assa ad srewten ad ernun, maca amek ara as tedduḍ i win tejjiḍ ar deffir s waṭas? Ilaq ad tegṛiḍ Yur-es?
kab_Latn kab_Latn kab_Latn kab_Latn